User:Baidoanews/sandbox

YAA KU GUULEYSAN DOONA LABO SHARIIFEEN HOGAANKA DOWLADA CUSUB?

Sida ay wakaalada BANA kasoo xiganeyso siyaasiyiin iyo saxafiyiin arintaan si aad ah ula socda wax badan iskama bedeli doonaan dawlada cusuib ee Soomaaliya yeelan doonto Agoosto 20-keeda kadib, waxaana ay u badan tahay in Labada Shariif ay ka mid noqdaan hogaanka dawlada cusub.

Wakiilka Qaramada Midoobay ee Soomaaliya Augustine Mahiga, hadalkii uu ka jeediyey furitaankii shirkii ansixinta dastuurka " Arbacadii " ayaa si aan ku talagal ahayn wuxuu uga sheegay in laga yaabo in wajiyadii hore ay ka mid noqdaan dawlada cusub ee baarlamaanku dooran doono Agoosto. “…. Sidoo kale waxaan ku rajo weynahay in dad cusub ay ku soo biiraan nidaamka cusub” ayuu Mahiga sidoo kale hadalkiisa ku daray. Goobta waxaa fadhiyay Madaxweyne Shariif, Shariif Xasan iyo raysul wasaare C/weli Gaas oo iyagu si aad ah ugu sacabatumay khudbadii Mahiga uu jeedinayey. Kulan xerada Xalane ka dhacay oo uu Augustine Mahiga wareysiyo ku siiyey qaar ka mid ah wariyaasha ajaaniibta ayuu markale Mahiga ku cadeeyay in aysan dhici doonin isbedel guud oo saameeya hay’adaha dawlada hase yeeshee la qiyaasayo in rag cusub ay soo galaan dawlada iyo baarlamaanka cusub, Wuxuu kaloo Mahiga wariyaasha ajaaniibta u sheegay in nidaamka cusub uu shaqeyn doono afar sano oo soo socota. Dareenka & Rajada Labada Sahriifeen Shariif Hassan Sheekh Aadan & Madaxweyne Shariif Sheekh Axmed waxay labaduba rajo weyn ka qabaan inay kuraasta mar kale ku fariistaan, laakiin waxaa jira aragtiyo aysan isku mid ka ahayn Shariifka Madaxweynaha ah wuxuu marar badan cadeeyay in xilligan uu isaga yahay midka ku haboon kursiga MADAXWEYNAHA waxbadan soo qabtey hadan uu ku han weyn yahay inuu wax wanaagsan sii qaban doono islamarkaana uu ku guuleysan doono doorashada cusub,waana taas mida keentay in Shariif Xasan uu dhiso xulufo ka kooban siyaasiyiin magac leh oo ka tirsan Afarta beelood ee Hawiye, DM, Daarood iyo Dir. Dadka ka xogwarama arimaha DKMG ah waxay sheegayaan in Shariif Xasan uu ilaalinayo saami qeybsiga beelaha ee 4.5 sidaas darteedna ay tahay inuu helo ugu yaraan saddex beelood ee kale si uu u adkeeyo loolankiisa madaxtinimo waxaana shariifka xafiiskiisa hada ka howlgalaya oo Looping adag halkaasi ka wada rag ku xeel dheer arimahaasi oo uu ka mid yahay ENG. Ali Shaamey iyo koox kale oo ka kala tagey USA iyo Meelo kale. Madaxweyne Shariif ayaase u arka loolanka Shariif Xasan mid isaga khatar ku ah, Shariifka waa qof laga wada cabaadey arimaha marka ay meelahaan gaaraan, wuxuu horey shaqada seegiyey siyaasiyiin badan oo kamid ahaa madaxdii dalka, wuxuuna dhowr jeer kula taliyey saaxiibkiisa hore inuu booskiisa baarlamaanka luminin, sida laga soo xigtay dadka ka agdhow labada nin laakiin Shariif xasan jawaabtiisa waxay aheyd Dhowla Cadeyn keliyah. Labada ninba waxay si caadi ahaan u wadaan ololayaashooda siyaasadda ee xukun doonka ah, iyagoo sameynaya kulamo qeybaha bulshada laga soo qeybgalinayo, dadkana looga dhaadhicinayo ajendayaashooda. Eedeyntii Monitoring Group Dadka qaar ayaa qaba in warbixintii kooxda Monitoring Group ay caqabad ku noqon karto ololaha dhamaan madaxda hadda joogta ee KMG, caalamkana taasi waa uu muujiyey. Inkastoo aysan dhicin Soomaaliya in masuul dawladeed ama siyaasi xilka uga tago Eedo musuqmaasuq haddana ugu yaraan iyaga madaxda hadda uma muuqdaan kuwo welwelsan waxayna iska wada fogeeyeen eedeynta loo soo jeediyey. Waxaa intaa dheer, dadka wax dooranaya ma ahan shacabweynaha Soomaaluiyeed oo haddii ay dhici lahayd inay iyaga go’aanka gaaraan- laga yaabi lahaa natiijo kale inay soo baxdo, balse hadda waxaa codkooda bixinaya 275 xubnood oo ku yimid magacyo qabiil isla markaana dhamaantood lagu soo qoray shuruudo iyo dano kala duwan. Marqaati fiicana waxaa noqon kara hadal uu Sheekh Shariif usbuucan horaantiisa siiyey wakaalada wararka AFP oo uu ku yiri “Kalsooni weyn ayaan ka qabaa in markale la i doorto” laakiin waxaa kalsoonidaasi isku qaba qofkasta oo raba in la doorto. Hadaba fikirkaaga ka dhiibo keeba soo hari doona LABA SHARIIF? Abowasharow Gudiga Afdhaarka Kala Xiriir Lambaradaan Si Aad Wax Ugu Hormarsatid Aakhiradaada

1-Nuur dheere GudoomiyeTell: +25261-5593718

2-Eney fadhi yareTell: +25261-5105237

3- Mad Sariif EdinTell: +25161-5593110

4-cabduqaadir xasan gedow

5-Bashiir XabashowTell: +25261-5590121

Acoun-kaGudiga Afurinta kala aad wax ugu diri kartid waa Xawaalada BAKAAL

0016bay bakaal. Ama Emailka ah:- ilbiyow@live.com